ກຳລັງ ສປຊ​ ໃນອາຟຣິກາກາງ ປະເຊີນກັບ ຂໍ້ຫາລວນລາມ ທາງເພດຄັ້ງໃໝ່
ຄະນະປະຕິບັດງານ ສປຊ​ ບໍ່ໄດ້ໃຫ້ລາຍລະອຽດ​ ຕໍ່ການກ່າວຫາ ຢ່າງໜ້ອຍ 17 ເທື່ອ ກ່ຽວກັບການລວນລາມ ທາງເພດ ໂດຍທະຫານສະຫະປະຊາຊາດ.
ຄະນະປະຕິບັດງານ ສະຫະປະຊາຊາດ ຢູ່ໃນສາທາລະນະລັດ ອາຟຣິກາກາງກ່າວວ່າ ຕົນກຳລັງສືບສວນເບິ່ງການກ່າວຫາຄັ້ງ ໃໝ່ກ່ຽວກັບການສວຍໃຊ້ ແລະລ່ວງລະເມີດທາງເພດໂດຍກໍາ ລັງຮັກສາສັນຕິພາບສະຫະປະຊາຊາດແລະກຳລັງນາໆຊາດຢູ່ ໃນນະຄອນຫລວງຂອງປະເທດດັ່ງກ່າວ ຄະນະປະຕິບັດງານສະຫະປະຊາຊາດທີ່ເອີ້ນວ່າ MINUSCA ບໍ່ໄດ້ແຈ້ງໃຫ້ຊາບກ່ຽວກັບການກ່າວຫາ ໃນຖະແຫຼງການທີ່ນຳ ອອກເຜີຍແຜ່ໃນວັນອັງຄານວານນີ້ແຕ່ໄດ້ກ່າວວ່າ ພະນັກງານ ຂອງອົງການກອງທຶນເດັກສະຫະປະຊາຊາດ ພົບພໍ້ກັບຜູ້ເຄາະ ຮ້າຍສີ່ຄົນທັງໝົດເປັນແມ່ຍິງແລະພວມໃຫ້ການຊ່ວຍເຫຼືອເຂົາ ເຈົ້າ ໃຫ້ໄດ້ຮັບການປິ່ນປົວ ແລະຊັ່ງຊາກ່ຽວກັບຄວາມຕ້ອງການທາງດ້ານຈິດຕະແພດ ມີການກ່າວຫາກ່ອນໜ້ານີ້ຢ່າງໜ້ອຍ 17 ເທື່ອ ກ່ຽວກັບການປະພຶດທີ່ບໍ່ຖືກຕ້ອງທາງເພດ ໂດຍສະມາຊິກຂອງຄະນະປະຕິບັດງານສະຫະປະຊາຊາດ ຢູ່ໃນສາທາລະນະລັດອາຟຣິ ກາກາງ ການກ່າວຫາເຫຼົ່ານີ້ ໄດ້ພາໃຫ້ເລຂາທິການໃຫຍ່ສະຫະປະຊາຊາດ ທ່ານ Ban Ki-moon ປົດຜູ້ຕາງໜ້າພິເສດສູງສຸດປະຈຳອາຟຣິກາກາງທ່ານ Babacar Gaye ອອກ ຈາກໜ້າທີ່ ໃນເດືອນສິງຫາປີກາຍ ຄະນະປະຕິບັດງານສະຫະປະຊາຊາດຫຼຶຶ MINSUCA ກ່າວໃນວັນອັງຄານວານນີ້ວ່າ ຫົວ ໜ້າປະຕິບັດງານ ທ່ານ Parfait Onanga-Anyanga ໄດ້ພົບປະກັບເຈົ້າໜ້າທີ່ທະຫານ ສະຫະປະຊາຊາດແລະຕຳຫລວດທີ່ນະຄອນ Bangui ແລະເຕືອນເຂົາເຈົ້າວ່າ ສະຫະປະ ຊາຊາດຈະບໍ່ເພິງພໍໃຈກ່ຽວກັບຜູ້ກະທຳຜິດທາງເພດຫລືພວກສົມຮູ້ຮ່ວມຄິດຂອງເຂົາເຈົ້າ ມີການອ້າງຄຳເວົ້າຂອງທ່ານທີ່ກ່າວວ່າ “ບໍ່ມີບ່ອນໃດ ຢູ່ໃນກໍາລັງຮັກສາສັນຕິພາບສະຫະ ປະຊາຊາດແກ່ບັນດາຜູ້ທໍລະຍົດຕໍ່ຄວາມໄວ້ວາງໃຈຂອງບັນດາຜູ້ຄົນທີ່ພວກເຮົາມາຊ່ວຍ ຢູ່ທີ່ນີ້ ” ຫົວໜ້າປະຕິບັດງານກ່າວວ່າ ການຊອກຄົ້ນຫາຄວາມຈິງ ກຳລັງດຳເນີນໄປຢູ່ແລະໄດ້ຮຽກ ຮ້ອງໃຫ້ບັນດາປະເທດ ທີ່ເປັນບ່ອນຢູ່ຂອງຜູ້ຕ້ອງສົງໄສຈົ່ງທຳການສືບສວນຂອງເຂົາເຈົ້າ ເອງ